open-index/open-wikipedia-markdown huggingface dataset:
แบรคิโอซอรัส

**แบรคิโอซอรัส ** (; ) หรือ **บราชิโอซอรัส** เป็นซอโรพอดขนาดใหญ่ ลำตัวยาว 30 เมตร สูง 13-15 เมตร หนัก 78 ตันหรือเท่ากับช้างแอฟริกา 15 เชือก อาศัยอยู่ในยุคจูแรสซิก 200-130 ล้านปีก่อน ขุดค้นพบในอเมริกาเหนือและแอฟริกา เคยเป็นซอโรพอดที่ตัวใหญ่ที่สุดก่อนค้นพบซุปเปอร์ซอรัส อาร์เจนติโนซอรัส และ ซูเปอร์ซอรัส

ลักษณะเด่นของแบรคิโอซอรัสที่ต่างจากซอโรพอดอื่นคือ บริเวณจมูกบนกระหม่อมมีโหนกยื่นขึ้นมาชัดเจนกว่าคามาราซอรัสหรือซอโรพอดอื่น หางสั้นไม่มีปลายแส้ มีขาหน้าที่ยาวกว่าขาหลัง ทำให้ตัวลาดลงแบบยีราฟ ส่งผลให้ส่วนคอของแบรคิโอซอรัสตั้งชันสูงกว่า ทำให้มันสามารถหาใบไม้บนยอดสูงได้ดีกว่าพวกอื่น และมีประโยชน์ในการมองเห็นไดโนเสาร์กินเนื้อแต่ไกล

แบรคิโอซอรัสป็นที่รู้จักมากจากการปรากฏตัวในภาพยนตร์เรื่อง "จูราสสิค พาร์ค กำเนิดใหม่ไดโนเสาร์" แต่มีข้อวิพากษ์ถึงท่าทางในภาพยนตร์ที่มันยืน 2 ขาเพื่อยืดตัวกินยอดใบไม้ ด้วยสาเหตุที่ส่วนคอของมันตั้งสูงเหมาะกับการกินอาหารบนยอดไม้อยู่แล้ว ส่วนขาหลัง 2 ข้างของมันยังสั้นและเล็ก และสรีระทางสะโพกก็น้อย นอกจากนี้มันไม่มีท่อนหางยาวสำหรับคานน้ำหนักเหมือนซอโรพอดวงศ์ดิปพลอโดซิเด จึงไม่น่าจะแบกรับน้ำหนักของร่างกายช่วงบนเวลาที่มัน "ยืน" ไหว ดังนั้นภาพที่เห็นมันยืน 2 ขาในหนังก็ไม่น่าจะจริง

## อ้างอิง

## แหล่งข้อมูลอื่น
* Expect awe-struck travelers , from the Field Museum. (O'Hare airport mount)
* Dinosaurier-info, fact-sheet with picture (in German)
* Benes, Josef. *[https://web.archive.org/web/20080505233500/http://homepage.mac.com/doubtboy/Burian.html Prehistoric Animals and Plants]*: old-fashioned illustration of *Brachiosaurus*, bottom left.
* Why was Brachiosaurus that big? Short summary of a peer review paper
* ''Brachiosaurus'' at DinoData
* dB ''Brachiosaurus'' (Natural History Museum) 

หมวดหมู่:ไดโนเสาร์ในยุคจูแรสซิก
รัฐเดี่ยว

thumb|300px|แผนที่แสดงประเทศที่เป็นรัฐเดี่ยว
thumb|300px|

**รัฐเดี่ยว** () เป็นรัฐซึ่งปกครองเป็นหน่วยเดี่ยว โดยมีรัฐบาลกลางมีอำนาจสูงสุด รัฐบาลกลางอาจสร้าง (หรือยุบ) เขตบริหาร (หน่วยงานบริหารระดับย่อยของรัฐ) ได้ หน่วยงานระดับย่อยสามารถใช้อำนาจได้เฉพาะตามที่รัฐบาลกลางเลือกจะมอบหมายให้ทำการแทนเท่านั้น

รัฐเดี่ยวตรงข้ามกับรัฐรวม (หรือสหพันธรัฐ) รัฐจำนวนมากในโลก (รัฐสมาชิกสหประชาชาติ 166 จาก 193 ประเทศ) มีรูปแบบรัฐเป็นรัฐเดี่ยว

## คำอธิบาย
ในรัฐเดี่ยว รัฐบาลกลางอาจจัดตั้งหรือยุบหน่วยงานบริหารระดับย่อยของรัฐ และอำนาจของหน่วยงานเหล่านี้อาจถูกขยายเพิ่มเติมหรือย่อลงได้ แม้อำนาจทางการเมืองในรัฐเดี่ยวอาจมีการมอบหมายให้ทำการแทนผ่านการมอบอำนาจปกครองสู่รัฐบาลท้องถิ่นโดยบทกฎหมาย หากรัฐบาลกลางยังอยู่ในระดับสูงสุด ซึ่งอาจยกเลิกนิติกรรมของรัฐบาลที่ได้รับมอบอำนาจหรือตัดทอนอำนาจของรัฐบาลท้องถิ่นก็ได้

สหราชอาณาจักรเป็นตัวอย่างหนึ่งของรัฐเดี่ยว สกอตแลนด์ เวลส์ และไอร์แลนด์เหนือ ซึ่ง ร่วมกับแคว้นอังกฤษ เป็นสี่ประเทศอันประกอบขึ้นเป็นสหราชอาณาจักร มีอำนาจที่ได้รับมอบซึ่งปกครองตนเองระดับหนึ่ง โดยทั้งสกอตแลนด์ เวลส์และไอร์แลนด์เหนือ ต่างมีฝ่ายบริหารและนิติบัญญัติของตนเอง แต่อำนาจที่ได้รับมอบทั้งหมดล้วนแต่เป็นที่รัฐบาลกลางของอังกฤษมอบหมายให้ทำการแทนทั้งสิ้น ยิ่งไปกว่านั้น รัฐบาลที่ได้รับมอบอำนาจไม่อาจคัดค้านการเห็นชอบตามรัฐธรรมนูญของพระราชบัญญัติที่รัฐสภาออก และอำนาจของรัฐบาลที่ได้รับมอบอำนาจนั้น รัฐบาลกลาง (หมายถึง รัฐสภาพร้อมด้วยรัฐบาลอันประกอบด้วยคณะรัฐมนตรี ซึ่งมีนายกรัฐมนตรีเป็นหัวหน้า) สามารถเพิกถอนหรือลดย่อลงได้ ตัวอย่างเช่น รัฐสภาไอร์แลนด์เหนือเคยถูกพักไว้สี่ครั้ง โดยอำนาจได้ถ่ายโอนไปยังสำนักไอร์แลนด์เหนือของรัฐบาลกลาง

ยูเครนเป็นอีกตัวอย่างหนึ่งของรัฐเดี่ยว สาธารณรัฐไครเมียในประเทศมีระดับการปกครองตนเองและมีคณะรัฐมนตรีและสภานิติบัญญัติปกครอง ในต้นคริสต์ทศวรรษ 1990 สาธารณรัฐดังกล่าวยังได้มีตำแหน่งประธานาธิบดีซึ่งถูกยุบไปเพราะการโน้มเอียงแบ่งแยกซึ่งเจตนาจะโอนไครเมียให้แก่รัสเซีย

## รายชื่อรัฐเดี่ยว
*ตัวเอียง*: รัฐที่รัฐเอกราชหรือองค์การระหว่างรัฐบาลยอมรับเพียงบางส่วน

### สาธารณรัฐเดี่ยว

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* **' (ยอมรับบางส่วน)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* **' (ยอมรับบางส่วน)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* **' (ไม่ได้รับการยอมรับ)
*  
* 
* 
* 
* 
* 
* 
* **'
* 
* 
*  
* 
* 
* 
* 
* 
* 
* 
* 
* 
* 

### ราชาธิปไตยเดี่ยว

* **' (เอมิเรตเทวาธิปไตย, ไม่ได้รับการยอมรับ)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* **'

## อ้างอิง

หมวดหมู่:ระบอบการปกครอง
หมวดหมู่:ภูมิศาสตร์การเมือง
ทรูโอดอน

ทรูโอดอน () เป็น ไดโนเสาร์ กินเนื้อที่จัดว่าเป็นไดโนเสาร์ทีมีความฉลาดมากที่สุด  ไดโนเสาร์ทรูโอดอนเป็นไดโนเสาร์ที่มีชีวิตอยู่ใน ช่วงยุคครีเตเชียสตอนปลาย พบได้ ในประเทศสหรัฐอเมริกาและประเทศแคนาดา ไดโนเสาร์ทรูโอดอนจัดว่าเป็นไดโนเสาร์ที่มีขนาดเล็กกว่า ไดโนเสาร์พันธุ์อื่น ๆ เพราะโครงสร้างที่บอบบาง ลำตัวมีความยาวประมาณ 1.8 เมตร ข้างกะโหลกศีรษะของมัน ค่อนข้างแตกต่างจากไดโนเสาร์พันธุ์อื่น ๆ เพราะบริเวณด้านหลังและด้านข้างของจมูก จะมีโครงกระดูกแหลมโผล่ออกมา ฟันมีลักษณะแหลมและเป็นซี่เล็ก ๆ ตาโต ทำให้สามารถ มองเห็นวัตถุต่าง ๆ ได้ดี มีนิ้วมือสำหรับตะครุบ

ด้วยความฉลาดและมีนิ้วมือสำหรับตะครุบ ในปี ค.ศ. 1982 นักวิทยาศาสตร์ชาวอเมริกัน เดล รัสเซล์ ได้ตั้งทฤษฎีแบบสุดน่าเชื่อว่าทรูโอดอนอาจจะวิวัฒนาการต่อมาจนกลายเป็นนกในปัจจุบันได้

## อ้างอิง
* ''Troodon'' in The Dinosaur Encyclopaedia  at Dino Russ's Lair 

หมวดหมู่:ไดโนเสาร์ในยุคครีเทเชียส
บริตอะวอดส์

**บริตอะวอดส์** ( หรือเรียกสั้นๆว่า The BRITs) เป็นรางวัลทางดนตรีประจำปี จัดครั้งแรกในปี 1977 แต่จัดครั้งที่ 2 ในปี 1982 และหลังจากนั้นก็จัดต่อเนื่องมาทุกปี บริตอะวอดส์เคยมีการถ่ายทอดสดมาตั้งแต่ปี 1989 จนเมื่อซามานธา ฟ็อกซ์ และ มิก ฟลีตวูด พิธีกรได้นำโชว์มาในทางที่ผิด หลังจากนั้นในปีถัดมาจึงเป็นเทปบันทึกภาพแทนจนกระทั่งปี 2011 จึงได้กลับมาถ่ายทอดสดอีกครั้ง โดยมาสเตอร์การ์ดเป็นผู้สนับสนุนหลักของงาน

คำว่า ‘Brit’  เป็นคำย่อของคำว่า Britannia และยังเป็นอักษรย่อของคำว่า British Record Industry Trust ที่เป็นองค์กรที่ช่วยเหลือเด็กและวัยรุ่นที่ต้องการทำงานเกี่ยวกับศิลปะการแสดง เงินที่ได้จากการจัดจะเข้าสู่องค์กรการกุศล The Brit Trust ที่ได้ก่อตั้งในปี 1987 เพื่อช่วยเหลือเด็กและวัยรุ่นที่ต้องการพัฒนาทักษะทางด้านดนตรี

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:รางวัลดนตรี
ทาร์โบซอรัส

**ทาร์โบซอรัส บาร์ทา** เป็นไดโนเสาร์กินเนื้อดุร้ายมากเหมือนไทรันโนซอรัส พบในมองโกเลีย และจีน ความยาวประมาณ 10-12 เมตร หนัก 5 - 7 ตัน สูงจากหัวถึงพื้น 3.3 เมตร อยู่ยุคครีเทเชียส 85 - 65 ล้านปีก่อน มันมีลักษณะไม่แตกต่างกับไทรันโนซอรัส เร็กซ์ เลย บางคนจึงเรียกมันว่าไทรันโนซอรัส บาร์ทา โดยทาร์โบซอรัส เป็นหนึ่งในบรรพบุรุษของไทรันโนซอรัส โดยเหยื่อของมันก็ไม่ต่างอะไรกับเหยื่อที่ไทแรนโนซอรัส ล่าเป็นอาหารแต่ต่างกันตรงที่ ทาร์โบซอรัส จะล่าเหยื่อที่มีขนาดเล็กไปจนถึงขนาดกลาง ซึ่งต่างจากทีเร็กซ์ที่จะล่าเหยื่อขนาดกลางไปจนถึงขนาดใหญ่ ซึ่งความแตกต่างของ2นักล่าขนาดใหญ่นี้อยู่กะโหลก เพราะ กะโหลกของทาร์โบซอรัสนั้นบางกกว่ากะโหลกของทีเร็กซ์ ในทวีปเอเชียช่วงที่ทาร์โบซอรัสมีชีวิตอยู่ มันคือนักล่าที่มีขนาดใหญ่ที่สุดในช่วงที่มันมีชีวิตอยู่ทีเร็กสูง4.6ทาร์โบซอรัสเตี้ยกว่าทีเร็ก1.3เมตร

thumb|ภาพเปรียบเทียบระหว่าง กะโหลกของ ทาร์โบซอรัส(A) กับ กะโหลกของทีเร็กซ์(B)|left|193x193px

หมวดหมู่:ไดโนเสาร์ในยุคครีเทเชียส
ไดโนนีคัส

**ไดโนนีคัส** (Deinonychus) เป็นไดโนเสาร์กินเนื้อที่ฉลาดและว่องไว มีความยาวประมาณ 2-5 เมตร หนัก 73 กิโลกรัม อยู่ในวงศ์โดรเมโอซอร์ มีการออกล่าเหยื่อเป็นกลุ่มเหมือนหมาป่า อาวุธคือเล็บเท้าแหลมคมเหมือนใบมีดที่พับเก็บได้และฟันที่คมกริบ เป็นไดโนเสาร์ที่มีชีวิตอยู่บนโลก ช่วงประมาณ 83-70 ล้านปีก่อนในยุคครีเทเชียส (Cretaceous) มีหลักฐานพบเป็นฟอสซิลในบริเวณอเมริกาเหนือชื่อก่อนคือ เวโลซีแร็พเตอร์ แอนเทอโรฟัส 

## อ้างอิง

* ไดโนนิคัส 
* ไดโนนิคัส  

หมวดหมู่:ไดโนเสาร์ในยุคครีเทเชียส
ปลาปอดเอธิโอปิคัส

**ปลาปอดเอธิโอปิคัส** หรือ **ปลาปอดลายหินอ่อน** (; ) อยู่ในวงศ์ปลาปอดแอฟริกา (Protopteridae) มีรูปร่างเรียวยาวคลายปลาไหล รูปร่างทั่วไปคล้ายปลาปอดแอนเนคเทน (*P. annectens*) แต่ปลาปอดเอธิโอปิคัสมีส่วนหัวที่กลมมนกว่า และมีลวดลายบนลำตัวเชื่อมติดกันและเรียวยาวคล้ายหินอ่อน ขนาดโตเต็มที่ได้ถึง 2 เมตร หนักถึง 71 กิโลกรัม จัดว่าเป็นปลาปอดชนิดที่ความใหญ่ที่สุดในโลก

พบอาศัยอยู่ในทะเลสาบวิกตอเรียและหนองน้ำ ทะเลสาบรอบ ๆ บริเวณทวีปแอฟริกาฝั่งตะวันออก ในฤดูร้อนที่หนองน้ำแห้งแล้ง สามารถขุดรูจำศีลได้นานถึง 1 ปี และสามารถอยู่บนพื้นดินที่ชุ่มชื้นได้นานถึง 3 ปี  ปลาปอดเอธิโอปิคัสจะผสมพันธุ์กันในช่วงฤดูน้ำหลาก ปลาตัวเมียหลาย ๆ ตัว จะวางไข่ในโพรงเดียวกันได้ โดยที่ตัวผู้จะเป็นฝ่ายขุดและทำความสะอาดรัง ซึ่งตัวผู้เหล่านี้จะทำการปกป้องดูแลไข่ และตัวอ่อน อาหารที่สำคัญของปลาโตเต็มวัย และกลุ่มที่อยู่ในช่วงก่อนที่จะโตเต็มวัยนั้น จะเป็นพวกหอย แต่ในขณะที่ยังเป็นปลาวัยเล็กกว่า 35 เซนติเมตรจะกินแมลงเป็นสำคัญ

ปลาปอดเอธิโอปิคัส สามารถแบ่งได้เป็น 3 ชนิดย่อยได้อีกตามลวดลาย ขนาด และสถานที่ที่พบ คือ
* *Protopterus aethiopicus aethiopicus* (Heckel, 1851)
* *Protopterus aethiopicus congicus* (Poll, 1961) โตเต็มที่ราว 1 เมตร พบในลุ่มแม่น้ำคองโก
* *Protopterus aethiopicus mesmaekersi* (Poll, 1961) โตเต็มที่ได้ราว 95 เซนติเมตร พบในลุ่มแม่น้ำคองโกตอนล่าง

นิยมเลี้ยงเป็นปลาสวยงาม มีราคาขายที่แพงกว่าปลาปอดแอฟริกาชนิดอื่น ๆ เนื่องจากลวดลายที่สวยงามกว่า

## อ้างอิง

## แหล่งข้อมูลอื่น
* ข้อมูลปลาปอดเอธิโอปิคัส

เอธิโอปิคัส
ปอดเอธิโอปิคัส
ปอดเอธิโอปิคัส
เฮอร์รีราซอรัส

**เฮอรีราซอรัส** () มีชีวิตอยู่ในช่วงต้น  ของยุคไทรแอสซิก พบในทวีปอเมริกาใต้   เป็นไดโนเสาร์กินเนื้อที่ใหญ่ที่สุดในยุคไทรแอสสิค  ความ ยาว 5 เมตร คล้ายนก ฟันมีลักษณะแหลมคม คอสั้น กระดูกต้นขายาว กว่ากระดูกหน้าแข้ง มีนิ้วเท้า 4 นิ้ว กระดูกสะโพกชิ้นหน้าเอียงไปทางด้านหลังค่อนข้าง คล้ายกับไดโนเสาร์ที่มีสะโพกเหมือนนก ชื่อของมันมีความหมายว่า กิ้งก่าเฮอร์รีรา

## แหล่งข้อมูลอื่น
* Introduction to ''Herrerasaurus'', from the University of California Museum of Paleontology
* ''Herrerasaurus ischigualastensis'', DinoData.org

หมวดหมู่:ไดโนเสาร์ในยุคไทรแอสซิก
ปลาปอดแอนเนคเทน

**ปลาปอดแอนเนคเทน** () มีชื่อวิทยาศาสตร์ว่า *Protopterus annectens* อยู่ในวงศ์ปลาปอดแอฟริกา (Protopteridae) มีรูปร่างเรียวยาวคล้ายปลาไหล มีลำตัวสีเทาหรือสีน้ำตาล มีลวดลายสีดำทั้งตัว แต่จะไม่เป็นกลุ่มก้อนเดียวกันแบบปลาปอดเอธิโอปิคัส (*P. aethiopicus*) จะงอยปากจะยื่นยาวออกมาและเชิดขึ้น หัวมีลักษณะคล้ายงูเหลือมหรืองูหลาม เป็นปลาที่มีพละกำลังมาก ขนาดยาวเต็มที่ได้ถึง 1 เมตร  จัดเป็นปลาปอดชนิดที่พบเห็นได้บ่อยและเป็นที่รู้จักดีที่สุด สามารถขุดรูจำศีลได้ในฤดูที่น้ำแล้ง มีพฤติกรรมรักสงบ แต่จะดุร้าย ก้าวร้าว สามารถขบกัดได้รุนแรงเมื่อหากินและเพื่อป้องกันตัว 

ปลาปอดแอนเนคเทนสามารถแบ่งออกเป็นชนิดย่อยได้อีก 2 ชนิด คือ
* *Protopterus annectens annectens* (Owen, 1839) พบในแหล่งน้ำบริเวณแอฟริกาตะวันตก 
* *Protopterus annectens brieni* (Poll, 1961) พบในแหล่งน้ำบริเวณแม่น้ำคองโกตอนล่างเรื่อยไปจนถึงแอฟริกาใต้

นิยมเลี้ยงเป็นปลาสวยงาม มีราคาขายที่ถูกที่สุดในบรรดาปลาปอดทั้งหมด จึงพบเห็นได้บ่อยที่สุดในวงการปลาสวยงาม ปลาที่เป็นสีเผือก  มีราคาขายที่แพงมาก  สถานะของปลาปอดแอนเนคเทนในประเทศไทยขณะนี้กลายเป็นเอเลี่ยนสปีชีส์ไปแล้ว เนื่องจากมักมีข่าวคราวพบเห็นอยู่เป็นครั้งคราวในแหล่งน้ำในประเทศ เพราะผู้ที่นำมาเลี้ยงแล้วหลุดลงแหล่งน้ำ

## อ้างอิง

## แหล่งข้อมูลอื่น
* รูปและข้อมูลปลาปอดแอนเนคเทน

หมวดหมู่:ปลาปอด
หมวดหมู่:ปลาแอฟริกา
หมวดหมู่:ปลาตู้
หมวดหมู่:ชนิดพันธุ์ต่างถิ่น
สตริง

**สตริง** (string) อาจหมายถึง
* ทฤษฎีสตริง
* ไทยป็อป หรืออีกชื่อเรียกหนึ่งว่า เพลงสตริง
* สายอักขระ
บังเต๊ก

**บังเต๊ก** (เสียชีวิต ค.ศ. 219) หรือชื่อภาษาจีนกลางว่า **ผาง เต๋อ** (; ) ชื่อรอง **ลิ่งหมิง** () เป็นขุนพลที่มีชีวิตอยู่ในสมัยปลายราชวงศ์ฮั่นตะวันออกของจีน บังเต๊กเริ่มรับราชการภายใต้ขุนศึกม้าเท้งซึ่งมีที่มั่นในมณฑลเลียงจิ๋ว ในปี ค.ศ. 211 บุตรชายของม้าเท้ง ม้าเฉียว พร้อมด้วยกลุ่มขุนศึกจากเลียงจิ๋ว เริ่มก่อกบฏต่อราชสำนักฮั่นซึ่งถูกควบคุมโดยขุนศึกโจโฉ หลังจากโจโฉชนะม้าเฉียวและพันธมิตรที่ยุทธการที่ด่านตงก๋วน ม้าเฉียวหนีไปฮันต๋ง และเข้าพึ่งขุนศึกเตียวฬ่อ บังเต๊กติดตามไปด้วย เมื่อม้าเฉียวแปรพักตร์จากฝ่ายเตียวฬ่อเพื่อเข้าร่วมกับขุนศึกเล่าปี่ บังเต๊กยังคงอยู่ในฮันต๋งและในที่สุดก็มารับใช้โจโฉหลังจากโจโฉชนะเตียวฬ่อที่ยุทธการที่เองเปงก๋วนและเข้ายึดฮันต๋ง ในปี ค.ศ. 219 บังเต๊กต่อสู้ใน ยุทธการที่อ้วนเสียภายใต้การบัญชาการของโจหยิน ต่อต้านกองกำลังของเล่าปี่ที่นำโดยกวนอู บังเต๊กถูกจับในการต่อสู้และในที่สุดก็ถูกประหารโดยกวนอูเมื่อเขาไม่ยอมจำนน

## ประวัติ
บังเต๊กเป็นชาวอำเภอหฺวานเต้า ( *หฺวานเต้าเซี่ยน*) เมืองลำอั๋นหรือลำหัน ( *หนานอาน*) มณฑลเลียงจิ๋ว ซึ่งตั้งอยู่ทางตะวันออกของอำเภอหล่งซี มณฑลกานซู่ในปัจจุบัน บังเต๊กในวัยเยาว์รับราชการเป็นเจ้าหน้าที่ผู้ช่วย (; *ฉงฉื่อ*) ในที่ว่าการเมืองบ้านเกิด

### การรับราชการทหารในช่วงต้น
ในช่วงรัชศกชูผิง (ค.ศ. 190–193) ในรัชสมัยพระเจ้าเหี้ยนเต้ เกิดกบฏเลียงจิ๋วก่อการ บังเต๊กเข้าร่วมกับขุนศึกม้าเท้งในการปราบปรามกลุ่มกบฏของชนเผ่าเกี๋ยงและตี และได้รับการเลื่อนขั้นเป็นนายกอง (; *เซี่ยวเว่ย์*) สำหรับความชอบในการศึก

### ยุทธการที่ด่านตงก๋วนและยอมสวามิภักดิ์ต่อโจโฉ

### ยุทธการที่อ้วนเสียและเสียชีวิต

## การประเมินค่า

## ทายาท

## ในวัฒนธรรมประชานิยม

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* 
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.

## ดูเพิ่ม
* รายชื่อบุคคลในยุคสามก๊ก

หมวดหมู่:ขุนพลของโจโฉ
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
เตียวเลี้ยว

**เตียวเลี้ยว** (ค.ศ. 169 – ปลาย ค.ศ. 222)  มีชื่อในภาษาจีนกลางว่า **จาง เหลียว** (, ) ชื่อรอง **เหวิน-ยฺเหวี่ยน** () เป็นขุนพลชาวจีนผู้รับใช้ขุนศึกโจโฉ (曹操 *เฉา เชา*) ในช่วงปลายยุคราชวงศ์ฮั่นตะวันออกของจีน เตียวเลี้ยวรับราชการเป็นเวลาสั้นกับรัฐวุยก๊ก (魏國 *เว่ย์กั๋ว*) ซึ่งก่อตั้งโดยโจผี (曹丕 *เฉา พี*) ผู้สิบทอดอำนาจของโจโฉในช่วงต้นยุคสามก๊กก่อนที่เตียวเลี้ยวจะเสียชีวิต เตียวเลี้ยวเคยเป็นผู้ใต้บังคับบัญชาของขุนศึกคนอื่น ๆ ได้แก่ เต๊งหงวน (丁原 *ติง ยฺเหวียน*), ตั๋งโต๊ะ (董卓 *ต่ง จั๋ว*) และลิโป้ (呂布 *ลฺหวี่ ปู้*) เตียวเลียวเข้าร่วมกับโจโฉในช่วงราวเดือนกุมภาพันธ์ ค.ศ. 199 หลังการล่มจมของลิโป้ในยุทธการที่แห้ฝือ (下邳 *เซี่ยพี*) ตั้งแต่นั้นมา เตียวเลี้ยวก็เข้าร่วมในการศึกของโจโฉหลายศึก ร่วมถึงการศึกที่รบกับเหล่าบุตรชายของอ้วนเสี้ยว (袁紹 *ยฺเหวียน เช่า*) และกับชนเผ่าออหวน (烏桓 *อูหฺวาน*) ตั้งแต่ ค.ศ. 201 ถึง ค.ศ. 207 เตียวเลี้ยวมีชื่อเสียงที่สุดจากบทบาทสำคัญในยุทธการที่หับป๋า (合肥 *เหอเฝย์*) หรือยุทธการที่ท่าข้ามเสียวเกียว (逍遙津 *เซียวเหยาจิน*) เมื่อ ค.ศ. 214-215 ซึ่งเตียวเลี้ยวสามารถป้องกันหับป๋าจากทัพของขุนศึกซุนกวน (孫權 *ซุน เฉฺวียน*) ได้สำเร็จ

ตันซิ่ว (陳壽 *เฉิน โช่ว*) ผู้เขียน *[[สามก๊กจี่]]* (三國志 *ซานกั๋วจื้อ*) ตำราประวัติศาสตร์ในคริสต์ศตวรรษที่ 3 ระบุชื่อของเตียวเลี้ยวว่าเป็นหนึ่งในห้ายอดขุนพล (五子良將 *อู๋จื่อเหลียงเจี้ยง*) ของยุคนั้น ร่วมกับอิกิ๋ม (于禁 *ยฺหวี จิ้น*), เตียวคับ (張郃 *จาง เหอ*), งักจิ้น (樂進 *เยฺว่ จิ้น*) และซิหลง (徐晃 *สฺวี หฺว่าง*)

## การรับราชการช่วงต้นและรับใช้ลิโป้
เตียวเลียวเป็นชาวอำเภอหม่าอี้ (馬邑縣 *หม่าอี้เซี่ยน*)  เมืองเยี่ยนเหมิน (	雁門郡 *เยี่ยนเหมินจฺวิ้น*) ซึ่งปัจจุบันคือเขตชั่วเฉิง (朔城區 *ชั่วเฉิงชฺวี*) นครชั่วโจว (朔州市 *ชั่วโจวชื่อ*) มณฑลชานซี (山西) เตียวเลี้ยวสืบเชื้อสายจากเนี่ย อี (聶壹) แต่ครอบครัวของเตียวเลี้ยวเปลี่ยนชื่อสกุลของพวกตนจากเนี่ย (聶) เป็นเตียว (張 *จาง*) เพื่อหลีกเลี่ยงความเกี่ยวข้องกับบรรพบุรุษที่มีชื่อเสียงไม่ดี

## รับใช้โจโฉ

## รับใช้โจผี

## ครอบครัว
เตียวเลียวมีพี่ชายชื่อจาง ฟ่าน (張汎) ผู้ได้รับการตั้งให้มีบรรดาศักดิ์เป็นเฮา (侯 *โหว*) เมื่อ ค.ศ. 220 ก่อนที่โจผีจะโค่นล้มราชวงศ์ฮั่น บุตรชายของเตียวเลี้ยวคือเตียวฮอ (張虎 *จาง หู่*) สืบทอดบรรดาศักดิ์ของบิดาเป็นเฮาแห่งจิ้นหยาง (晉陽侯 *จิ้นหยางโหว*) ลำดับถัดไปและดำรงตำแหน่งเป็นขุนพลรอง (偏將軍 *เพียนเจียงจฺวิน*) ในวุยก๊ก หลังเตียวฮอเสียชีวิต บุตรชายคือจาง ถ่ง (張統) ได้สืบทอดบรรดาศักดิ์ เตียวเลี้ยวอาจมีบุตรชายคนอื่นอีกอย่างน้อย 1 คนนอกเหนือจากเตียวฮอ เพราะบุตรชาย (ที่ไม่ระบุชื่อ) ของเตียวเลี้ยวที่ได้การตั้งให้มีบรรดาศักดิ์เป็นกวนไล่เหา (關內侯 *กวานเน่ย์โหว*) เมื่อ ค.ศ. 225 ตามพระราชโองการของโจผีน่าจะไม่ใช่เตียวฮอ

## ในนวนิยาย ''สามก๊ก''

## ดูเพิ่ม
* ห้ายอดขุนพล
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* 

หมวดหมู่:ตั๋งโต๊ะและผู้เกี่ยวข้อง
หมวดหมู่:นายทหารของลิโป้
หมวดหมู่:ขุนพลของวุยก๊ก
หมวดหมู่:ขุนพลของโจโฉ
มหพยาธิวิทยา

**มหพยาธิวิทยา** (Gross pathology) หมายถึงลักษณะแสดงในระดับมหัพภาค (หรือระดับตาเปล่า) ของโรคที่เกิดในอวัยวะ, เนื้อเยื่อ และช่องตัว ศัพท์ดังกล่าวใช้กันทั่วไปในวิชาพยาธิกายวิภาค (anatomical pathology) เพื่อหมายถึงการตรวจเพื่อวินิจฉัยหาข้อมูลในชิ้นเนื้อตัวอย่างหรือการชันสูตรพลิกศพ (autopsy)
ภาวะเสียการคำนวณ

**ภาวะเสียการคำนวณ** () เป็นภาวะบกพร่องที่ได้รับมา (acquired) ของผู้ป่วย มีอาการบกพร่องในกระบวนการทางคณิตศาสตร์ง่าย
ๆ เช่น การบวก, การลบ, การคูณ, หรือแม้กระทั่งการเปรียบเทียบระหว่างจำนวนว่าจำนวนใดมากกว่า ภาวะเสียการคำนวณแตกต่างจากภาวะบกพร่องการเรียนรู้การคำนวณ (dyscalculia) ซึ่งเป็นความผิดปกติของพัฒนาการ แต่ภาวะเสียการคำนวณเกิดจากการบาดเจ็บของระบบประสาทเช่นโรคหลอดเลือดสมอง

## ความแปรผัน
ภาวะเสียการคำนวณเกี่ยวข้องกับรอยโรคที่สมองกลีบข้าง (parietal lobe) (โดยเฉพาะที่ลอนสมองแองกูลาร์ (angular gyrus)) และสมองกลีบหน้า (frontal lobe) ของซีรีบรัม และมีอาการแสดงแรกคือมีภาวะสมองเสื่อม (dementia) ในผู้ป่วยบางคนอาจพบอาการของการเสียการคำนวณเพียงอย่างเดียว แต่โดยทั่วไปจะพบกลุ่มอาการอื่น ๆ ร่วมด้วย เช่น ภาวะเสียการเขียนสื่อความ (agraphia), ภาวะเสียการระลึกรู้นิ้วมือ (finger agnosia) และอาการสับสนทิศทางซ้ายขวา ซึ่งเกิดจากความเสียหายของลอนสมองแองกูลาร์ข้างซ้าย หรือที่เรียกกันว่า กลุ่มอาการเกอรสต์มานน์ (Gerstmann's syndrome)
 
จากการศึกษาผู้ป่วยซึ่งมีรอยโรคที่สมองกลีบข้างแสดงให้เห็นว่ารอยโรคที่ลอนสมองแองกูลาร์จะมีแนวโน้มเกิดความบกพร่องในการจำข้อเท็จจริงทางคณิตศาสตร์มากกว่า เช่น สูตรคูณ โดยไม่มีความบกพร่องในการลบเลข ในทางกลับกันผู้ป่วยที่มีรอยโรคบริเวณร่องอินทราพาไรทัล (intraparietal sulcus) จะมีแนวโน้มเกิดความบกพร่องในการลบเลข แต่ยังมีความสามารถในการคูณเลข จากการศึกษาข้างต้นแสดงให้เห็นว่าบริเวณต่าง ๆ ของสมองกลีบข้างทำหน้าที่แตกต่างกันในกระบวนการทางคณิตศาสตร์

## อ้างอิง

หมวดหมู่:ประสาทวิทยา
หมวดหมู่:ความผิดปกติทางประสาทวิทยา
หมวดหมู่:พยาธิกายวิภาคศาสตร์
ลิ้มจิงเฮียง

**ลิ้มจิงเฮียง** เป็นชื่อของร้านจำหน่ายผลิตภัณฑ์จากเนื้อสัตว์แปรรูปที่มีชื่อเสียงของประเทศไทยโดยมีสำนักงานใหญ่ตั้งอยู่ที่ถนนเยาวราช

ร้าน **ลิ้มจิงเฮียง** เป็นชื่อของร้านจำหน่ายผลิตภัณฑ์จากเนื้อสัตว์แปรรูปประเภท หมูแผ่น หมูหยอง กุนเชียง  ร้านลิ้มจิงเฮียงก่อตั้งโดยคุณมงคล เลิศปัญญาโรจน์ ตลอดระยะเวลากว่า 50 ปี ทางร้านได้ผลิตสินค้าที่มีคุณภาพ และคงรสชาติดั้งเดิมของสินค้า นอกจากนี้ ลิ้มจิงเฮียง ยังเป็นผู้ริเรื่มรายแรกในการผลิตสินค้าใหม่ๆ เช่น หมูเส้นทอง หมูหยองอัดแท่ง และหมูแผ่นกรอบเกลียวแบบเท่ง ที่เป็นที่นิยมในปัจจุบัน  สินค้า ลิ้มจิงเฮียง ได้รับใบรับรองคุณภาพ HACCP และ GMP ซึ่งเป็นใบรับรองการผลิตที่มีความสะอาดถูกต้องตามมาตรฐานสากล ในการผลิตสินค้าประเภทอาหาร  

ปัจจุบัน สินค้าของ ลิ้มจิงเฮียง ได้จัดจำหน่ายอยู่ในห้างซูเปอร์มาร์เก็ต ชั้นนำ ในเมืองไทย เช่น ทอปส์ และ บิ๊กซี ในนาม "ลิ้มส์" และจัดจำหน่ายสินค้าไปยังซูเปอร์มาร์เก็ต ในประเทศฮ่องกง และเป็นที่รู้จักเป็นอย่างดีในประเทศมาเลเซีย ฮ่องกง และ สิงคโปร์

หมวดหมู่:ร้านค้าในประเทศไทย
เอทานอล

**เอทานอล** () หรือ **[[เอทิลแอลกอฮอล์]]** () (สูตรเคมี C2H5OH) เป็นแอลกอฮอล์ชนิดหนึ่งซึ่งเกิดจากการนำเอาพืชมาหมักเพื่อเปลี่ยนแป้งเป็นน้ำตาล  จากนั้นจึงเปลี่ยนจากน้ำตาลเป็นแอลกอฮอล์ โดยใช้เอนไซม์หรือกรดบางชนิดช่วยย่อย  เมื่อทำให้เป็นแอลกอฮอล์บริสุทธิ์ 95% โดยการกลั่น ส่วนใหญ่ผลิตจากพืช สองประเภทคือ พืชประเภทน้ำตาล เช่นอ้อย บีตรูต และพืชจำพวกแป้งเช่น มันสำปะหลัง ข้าว ข้าวโพด เป็นต้น

## อุตสาหกรรมเอทานอล

บราซิลเป็นผู้ผลิตเอทานอลอันดับหนึ่งในโลก  ข้อมูลปี พ.ศ. 2551 ประเทศไทยมีโรงงานเอทานอล 11 แห่ง กำลังการผลิตรวม 1.75 ล้านลิตรต่อวัน ขณะที่ความต้องการใช้ในประเทศมีเพียง 800,000 ลิตรต่อวัน 

เอทานอลเป็นเชื้อเพลิงที่สะอาดและเผาไหม้ได้สมบูรณ์ช่วยลดการเกิดมลพิษในอากาศและเป็นผลดีต่อสภาวะแวดล้อมและมีฐานวัตถุดิบมาจากพืชซึ่งสามารถดูดซับปริมาณ แก๊สคาร์บอนไดออกไซค์ในบรรยากาศได้ 

เอทานอลเป็นพลังงานหมุนเวียน (Renewable Energy) ผลิตได้จากวัตถุดิบทางการเกษตรซึ่งแบ่งได้เป็น 3 ประเภท
1. วัตถุดิบประเภทน้ำตาล ได้แก่ น้ำอ้อย น้ำตาลจากบีตรูต และกากน้ำตาลซึ่งยีสต์สามารถย่อยสลายวัตถุดิบประเภทนี้ได้เลยทันทีโดยไม่ต้องผ่านการย่อยเพื่อเป็นน้ำตาล (Pretreatment)
2. วัตถุดิบประเภทแป้ง ได้แก่ มันสำปะหลัง ธัญพืชและมันฝรั่งในการผลิตจะต้องย่อยแป้งในวัตถุดิบให้เป็นน้ำตาลกลูโคสซึ่งเป็นน้ำตาลโมเลกุลเดี่ยวเสียก่อนยีสต์จึงจะเปลี่ยนน้ำตาลเป็นเอทานอลได้
3. วัตถุดิบประเภทที่เป็นผลพลอยได้จากอุตสาหกรรมเกษตร เช่น กากอ้อย ฟางข้าวซังข้าวโพด และของเสียจากอุตสาหกรรม เยื่อกระดาษ ฯลฯ

เอทานอลมีค่าออกเทนสูงนำไปผสมกับน้ำมันเบนซินเรียกว่าน้ำมันแก๊สโซฮอล์ได้&nbsp;ถ้าผสมกับน้ำมันดีเซล เรียกว่าน้ำมันดีโซฮอล์ใช้เป็นเชื้อเพลิงได้ นอกจากนี้ยังสามารถใช้เอทานอล&nbsp;บริสุทธิ์เป็นเชื้อเพลิงได้โดยตรงโดยไม่ต้องผสมกับน้ำมันได้อีกด้วย
&nbsp;
ปัจจุบันไทยมีโรงงานเอทานอล 27 แห่ง กำลังการผลิตรวม 6.125 ล้านลิตร 

## ดูเพิ่ม
* ภาวะแอลกอฮอล์เป็นพิษ
* เมาค้าง

## อ้างอิง

## อ่านเพิ่มเติม

* .
* 
* 
* 

## แหล่งข้อมูลอื่น

* Alcohol (Ethanol) at *[[The Periodic Table of Videos]]* (University of Nottingham)
* International Labour Organization ethanol safety information
* National Pollutant Inventory – Ethanol Fact Sheet
* CDC – NIOSH Pocket Guide to Chemical Hazards – Ethyl Alcohol
* National Institute of Standards and Technology  chemical data on ethanol
* Chicago Board of Trade news and market data on ethanol futures
* Calculation of vapor pressure, liquid density, dynamic liquid viscosity, surface tension of ethanol
* Ethanol History A look into the history of ethanol
* ChemSub Online: Ethyl alcohol
* Industrial ethanol production process flow diagram using ethylene and sulphuric acid

หมวดหมู่:สารเคมีในบ้าน
หมวดหมู่:ยาที่ออกฤทธิ์ต่อระบบประสาท
หมวดหมู่:แอลกอฮอล์ปฐมภูมิ
หมวดหมู่:เชื้อเพลิง
หมวดหมู่:สารก่อวิรูป
จูลส์ แดสซิน

**จูลส์ แดนซิน** หรือชื่อเกิด **จูเลียส แดนซิน** ( ; 18 ธันวาคม ค.ศ. 1911 - 31 มีนาคม ค.ศ. 2008) เป็นผู้กำกับชาวอเมริกัน 

## ประวัติ
แดนซินเริ่มอาชีพด้วยการเป็นนักแสดง เป็นโปรดิวเซอร์ละครเวที และเป็นผู้ช่วยของ อัลเฟร็ด ฮิตช์ค็อก จนมาแจ้งเกิดกับผลงานกำกับภาพยนตร์เรื่อง *Brute Force* (1947) และ *The naked City* (1948) แต่ต่อมาในปี 1953 เขาถูกรัฐบาลอเมริกันในขณะนั้นเล่นงานข้อหาเคยเป็นสมาชิกพรรคคอมมิวนิสต์ จนต้องหนีไปทีประเทสฝรั่งเศส แต่เขาก็ยังมีผลงานที่ฝรั่งเศสได้ ในภาพยนตร์ทุนต่ำเรื่อง *Du rififi chez les hommes* (1955) ซึ่งเขาได้รับรางวัลผู้กำกับยอดเยี่ยมจากคานส์ และเขาก็ได้รับรางวัลจากคานส์อีกครั้งในสาขาหนังยอดเยี่ยมจากภาพยนตร์เรื่อง *Pote tin Kyriaki (Never on Sunday)* (1960) 

เขาได้กลับอเมริกาอีกครั้ง และได้เข้าชิงรางวัลออสการ์สาขากำกับและเขียนบทจากภาพยนตร์เรื่อง *Topkapi* (1964) และยังได้เป็นกรรมการของเทศกาลหนังสำคัญๆ ทั่วโลกอีกหลายครั้ง และอีกบทบาทนึงที่สำคัญของเขาคือ จับมือกับ เมลินา เมอร์กูรี (ภรรยาของเขา ที่เป็นนักแสดงชาวกรีก) ในการเรียกร้องประชาธิปไตยให้แก่กรีก

## อ้างอิง

* "อาลัย จูลส์ แดสซิน". *นิตยสารไบโอสโคป* ฉบับเดือน พฤษภาคม พ.ศ. 2551 หน้า 20

หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงอเมริกัน
หมวดหมู่:บุคคลจากรัฐคอนเนทิคัต
เดอะ กิ๊ก 2

เดอะ กิ๊ก 2 (อังกฤษ : Gig Number Two) เป็น ภาพยนตร์ไทย ภาคต่อจากเรื่อง เดอะ กิ๊ก ผลงานการกำกับโดย *ธรธร สิริพันธ์วราภรณ์* ออกฉายในวันที่ 20 กันยายน ปี พ.ศ. 2550 ใน ประเทศไทย

## โครงเรื่อง
หลังจากชมรมกิ๊กคลับปิดตัวลง 4 หนุ่มใหญ่ไม่เอาไหนเรื่องความรักแต่อยากมีแฟนจึงออกตาม แจ๊ค (ณัฐชาต ชั้นกาญจน์) อดีตผู้ร่วมก่อตั้งชมรม เพื่อขอความรู้ไปใช้กับสาวกลุ่มเพื่อนซี้ที่นิสัยต่างกัน แล้วเรื่องราวความรักของหนุ่มทั้ง 4 ก็ได้เริ่มขึ้น ณ จุดนี้

## นักแสดง
* ณัฐชาติ ชั้นกาญจน์ .................... แจ๊ค
* อาเมเรีย จาคอป ....................... แอ้ม
* ธนธร ศวัสกร ........................... เบสท์
* พงษ์รตี เจริญ ........................... เนย
* พีระพล เสนาคุณ ....................... เบียร์
* มัฒธณิตาศ์ เศวตวิธยะธาดากุล ..... จิ๊บ
* นครินทร์ กุลกัลยาดี ................... เจมส์
* เบญจามินทร์ โหตรภวานนท์ .......... ป๊อกHi5!
* ปานพิมพ์ เตชะธนชัยพัฒน์ ................. จ๋อม
* มัชฌิเม จินดารักษ์ ..................... พิม
* ธีรินทร์ วณิเกียรติ ...................... ปาน

## อ้างอิง

*  เวปไซต์อย่างเป็นทางการ 
*  สยามโซน.คอม
*  โมโนฟิล์ม 
* เดอะ กิ๊ก 2

หมวดหมู่:ภาพยนตร์ไทย
หมวดหมู่:ภาพยนตร์โดยโมโนฟิล์ม
หมวดหมู่:ภาพยนตร์รักไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์ภาคต่อไทย
วงศ์ย่อยปลาแรด

**วงศ์ย่อยปลาแรด** () เป็นวงศ์ย่อยของปลาน้ำจืดจำพวกหนึ่ง ที่อยู่ในวงศ์ Osphroneminae ซึ่งมีอยู่ด้วยกันทั้งหมด 1 สกุล  4 ชนิด (ดูในตาราง) มีลักษณะร่วมกันคือ ลำตัวป้อมและแบนข้าง เกล็ดสากมือเป็นรูปหยัก มีก้านครีบท้องคู่แรกเป็นเส้นเรียวยาวคล้ายหนวด ใช้สำหรับสัมผัส ปลายหางมนกลม ปากแหลม ริมฝีปากหนา ภายในปากมีฟันซี่เล็ก ๆ แหลมคมเรียงอยู่ภายใน ส่วนหัวเล็กและป้าน เมื่อโตขึ้นมาโดยเฉพาะในปลาตัวผู้จะมีโหนกนูนขึ้นมาเรื่อย ๆ จนดูคล้ายนอแรด อันเป็นที่มาของชื่อ โคนหางมีจุดสีดำคล้ำอยู่ทั้ง 2 ข้าง เมื่อโตขึ้นจุดดังกล่าวจะหายไป

เป็นปลาที่กินได้ทั้งพืชและสัตว์ แต่จะกินพืชเป็นอาหารหลัก นิสัยก้าวร้าวพอสมควร และเป็นปลาที่มีความสามารถพิเศษคือ สามารถฮุบอากาศจากผิวน้ำได้โดยตรง เนื่องจากมีอวัยวะพิเศษที่อยู่ในช่องเหงือกช่วยในการหายใจ อีกทั้งยังสามารถเก็บความชื้นไว้ได้เมื่อถูกจับพ้นน้ำ  มีขนาดโตเต็มที่ราว 90 เซนติเมตร ในชนิด *[[ปลาแรดธรรมดา|Osphronemus goramy]]* ซึ่งนับว่าเป็นปลาในวงศ์ปลากัด ปลากระดี่ (Osphronemidae) ที่ใหญ่ที่สุด

พบกระจายอยู่ทั่วไปในภูมิภาคเอเชียตะวันออกเฉียงใต้ในส่วนที่เป็นแผ่นดินใหญ่ และที่เป็นหมู่เกาะ ชอบอาศัยในแหล่งน้ำนิ่งและน้ำไหลเอื่อย ๆ มีพืชน้ำขึ้นรก มีทั้งหมด 4 ชนิด (ดูในตาราง)

## การขยายพันธุ์
ปลาแรดจะสามารถผสมพันธุ์ได้ตลอดทั้งปี  โดยจะเริ่มเข้าสู่วัยเจริญพันธุ์เมื่ออายุได้ 3 ปี ปลาตัวผู้จะมีโหนกบนหัวสูงกว่า ตัวเมียจะมีท่อนำไข่เป็นจุดสีขาวเห็นได้ชัดเจน บริเวณใต้ครีบอก ปลาแรดจะมีพฤติกรรมการสร้างรังคล้ายกับรังนก โดยใช้หญ้า หรือวัสดุจำพวกพืชน้ำชนิดต่าง ๆ มาสานทอเป็นรังลักษณะกลมคล้ายตะกร้า โดยใช้โคลนเป็นตัวประสานให้ติดเข้าด้วยกัน และวางไข่ไว้ตรงกลางรัง การขวางไข่จะวางได้ครั้งละ 800–1,000 ฟอง ไข่จะฟักเป็นตัวในเวลา 3–5 วัน

## อ้างอิง
*หนังสือปลาน้ำจืดไทย โดย ดร.ชวลิต วิทยานนท์ (กรุงเทพ, พ.ศ. 2544) ISBN 974-475-655-5 
*รายละเอียดจาก Fishbase.org

## แหล่งข้อมูลอื่น

วงศ์ปลากัด ปลากระดี่
หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาเศรษฐกิจ
หมวดหมู่:ปลาตู้
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำโขง
อิคะเริส

frame|ภาพวาดโบราณ อิคะเริสถูกอพอลโลแผดแสงอาทิตย์จนปีกขี้ผึ้งละลาย
**อิคะเริส** หรือ **ไอคะเริส** (; ภาษากรีก Ἴκαρος, ภาษาลาติน Íkaros) อิคะเริสเป็นบุตรชายของเดลาลัส (Daedalus) 2 พ่อลูกคู่นี้ถูกจองจำไว้ในหอคอยบนเกาะครีต สถานที่เดียวกับมิโนทอร์ โดยกษัตริย์ไมนอส ทั้งคู่มองจากหน้าต่างออกไปเห็นทะเลสีฟ้าครามและฝูงนกนางนวลที่บินอย่างอิสระเป็นเวลานานทุกวัน จึงโหยหาอิสรภาพและต้องการออกไปจากที่คุมขังนี้ 

วันหนึ่ง อิคะเริสสามารถฆ่านกนางนวลตัวหนึ่งได้ และนำมาให้เดลาลัสดู เดลาลัสจึงเกิดความคิดที่จะหนีได้ โดยการถอนขนปีกนกออกและเย็บขึ้นมาใหม่ด้วยขี้ผึ้ง แล้วติดเข้าที่แขนของตน จากนั้นจึงได้ลองกระพือปีกและพบว่า มันสามารถทำให้ร่างของตนบินได้ อิคะเริสจึงเรียกร้องให้เดลารัสบิดาตนสร้างปีกแบบนี้ขึ้นมาใหม่อีกคู่ เดลารัสได้ย้ำเตือนอิคะเริสว่า ปีกใหม่นี้ไม่สามารถบินได้สูง เมื่อสร้างเสร็จแล้ว อิคะเริสดีใจจนลืมตัว ใช้ปีกขี้ผึ้งคู่นี้บินสูงขึ้นไปเรื่อย ๆ อพอลโล สุริยเทพซึ่งเฝ้ามองอยู่ เห็นมนุษย์อย่างอิคะเริสบินสูงขึ้นเรื่อย ๆ จนเกือบถึงดวงอาทิตย์ อพอลโลพิโรธด้วยเห็นว่า เป็นการกระทำของมนุษย์ที่ท้าทายต่อเทพเจ้า จึงเร่งแสงของดวงอาทิตย์ให้ร้อนขึ้น ๆ จนกระทั่งปีกขี้ผึ้งของอิคะเริสละลาย และอิคะเริสก็ตกลงมาจมน้ำตาย

หมวดหมู่:เสียชีวิตโดยอุบัติเหตุจากการตก
หมวดหมู่:บุคคลในตำนานเทพปกรณัมกรีก
พีต พอเซิลธ์เวต

**พีต พอเซิลธ์เวต** () มีชื่อจริงว่า **พีเทอร์ วิลเลียม พีต พอเซิลธ์เวต** (Peter William Postlethwaite; 17 กุมภาพันธ์ ค.ศ. 1945 — 2 มกราคม ค.ศ. 2011) เป็นนักแสดงชาวอังกฤษ

พีต พอเซิลธ์เวต เริ่มต้นอาชีพนักแสดงโดยการเล่นละครเวที ในโรงอุปรากรณ์ระดับชาติของอังกฤษ มีชื่อเสียงเป็นที่รู้จักโดยทั่วกันจากการรับบทเป็น จูเซปเป คอนลอน ในภาพยนตร์เรื่อง *[[เพื่อเกียรติยศของพ่อข้า|In The Name of the Father]]* พ่อของแกรี คอนลอน (แสดงโดย แดเนียล เดย์-ลูอิส) ที่ถูกตัดสินให้จำคุกด้วยข้อหาเป็นกบฏไอ.อาร์.เอ. ซึ่งพอเซิลธ์เวตแสดงบทนี้ได้อย่างลึกซึ้ง ซึ่งทำให้ได้รับเสนอชื่อนำชิงรางวัลออสการ์ สาขานักแสดงสมทบชาย ในปี ค.ศ. 1993

จากนั้น พอเซิลธ์เวตได้รับให้แสดงในภาพยนตร์เรื่องต่าง ๆ โดยมากเป็นตัวประกอบ เช่น *[[The Last of the Mohicans]]* ในปี ค.ศ. 1992, *[[มังกรไฟ หัวใจเขย่าโลก|Dragon Heart]]* ในปี ค.ศ. 1996, *[[Romeo + Juliet|William Shakespeare's Romeo + Juliet]]* ในปีเดียวกัน, *[[ใครว่ามันสูญพันธุ์|The Lost World]]* ในปี ค.ศ. 1997 (กำกับโดยสตีเว่น สปีลเบิร์ก ซึ่งสปีลเบิร์กได้ออกปากชมว่า โพสเทลเวทเป็นนักแสดงที่ดีที่สุดในโลก), *[[The Constant Gardener]]* ในปี ค.ศ. 2006 เป็นต้น

## อ้างอิง

## แหล่งข้อมูลอื่น

* 
* 
* 
* 
* Daily Telegraph Obituary
* 

หมวดหมู่:นักแสดงชายชาวอังกฤษ
หมวดหมู่:บุคคลจากวอร์ริงตัน
หมวดหมู่:เสียชีวิตจากมะเร็งตับอ่อน
หมวดหมู่:ผู้รอดชีวิตจากมะเร็งอัณฑะ
ธงชาติปาเลา

**ธงชาติปาเลา** มีลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน พื้นสีฟ้าน้ำทะเล ที่กลางธงค่อนมาด้านคันธงนั้นมีรูปวงกลมสีเหลือง ธงนี้ประกาศใช้เมื่อวันที่ 1 มกราคม พ.ศ. 2524 หลังจากที่ดินแดนแห่งนี้พ้นจากสถานะภาพการเป็นดินแดนในภาวะทรัสตี ซึ่งดูแลโดยสหประชาชาติ พื้นสีฟ้านั้นหมายถึงมหาสมุทรแปซิฟิก อันเป็นที่ตั้งของประเทศ (ในความเป็นจริงแล้ว ยังหมายถึงการเปลี่ยนผ่านอำนาจการปกครองประเทศ จากประเทศผู้ยึดครอง มาสู่การปกครองตนเองโดยชาวปาเลา) วงกลมสีเหลืองหมายถึงพระจันทร์เพ็ญ ซึ่งตามความเชื่อของชาวปาเลาแล้ว ยามที่พระจันทร์เต็มดวงถือเป็นเวลาที่เหมาะที่สุดในการทำกิจกรรมใดๆ ของมนุษย์ และดวงจันทร์ก็ยังเป็นสัญลักษณ์ของสันติภาพ ความรัก และความสงบด้วย

ก่อนหน้านี้ ปาเลาเป็นดินแดนในภาวะทรัสตีของสหประชาชาติหลังสิ้นสุดสงครามโลกครั้งที่ 2 โดยมีสหรัฐอเมริกาเป็นผู้ปกครองดูแล ในดินแดนนี้จึงได้ใช้ธงของสหประชาชาติเป็นเครื่องหมายมาจนถึง พ.ศ. 2505 จึงได้เปลี่ยนมาใช้ธงของดินแดนในภาวะทรัสตีแห่งหมู่เกาะมหาสมุทรแฟซิฟิก (the Trust Territory of the Pacific Islands) จนกระทั่งปาเลาได้รับเอกราช โดยทั้งสองธงดังกล่าวนี้ จะต้องชักขึ้นควบคู่กับธงชาติสหรัฐอเมริกาด้วย



ไฟล์:Flag of the United Nations.svg|ธงการสหประชาชาติ ใช้ในปาเลา พ.ศ. 2487 - 2505
ไฟล์:Flag of the Trust Territory of the Pacific Islands.svg|ธงดินแดนในภาวะทรัสตีแห่งหมู่เกาะมหาสมุทรแฟซิฟิกพ.ศ. 2505 - 2524
ไฟล์:US flag 48 stars.svg|ธงชาติสหรัฐอเมริกา (48 ดาว) ใช้ในปาเลา พ.ศ. 2487 - 2502
ไฟล์:US flag 48 stars.svg|ธงชาติสหรัฐอเมริกา (49 ดาว) ใช้ในปาเลา พ.ศ. 2502 - 2503
ไฟล์:Flag of the United States.svg|ธงชาติสหรัฐอเมริกา (50 ดาว) ใช้ในปาเลา พ.ศ. 2503 - พ.ศ. 2537



## แหล่งข้อมูลอื่น

* 
* Republic of Palau Convention History of the National Flag 

ปาเลา
หมวดหมู่:สัญลักษณ์ของประเทศปาเลา
มีเชีย

**มีเชีย** (MISIA; ; 7 กรกฎาคม ค.ศ. 1978) เป็นนักร้องแนวอาร์แอนด์บี ซึ่งชื่อมีเชียของเธอก็มาจาก MISaki + ASIA 

มีเชีย ค้นพบว่าตัวเองมีพรสวรรค์ทางด้านเสียงร้องขั้น Five-Octave ในชั้นเรียนดนตรีของพี่สาว จึงเริ่มเรียนร้องเพลงกับเทรนเนอร์ชาวอเมริกัน-แอฟริกัน 2 คนในด้านเพลง กอสเปลและอาร์แอนด์บี พออายุได้ 19 ปี มีเชีย ผ่านการออดิชั่นของ BMG (Japan) และออกอัลบั้มแรก ‘Mother Father Brother Sister’ ในวัย 20 ปี ในปี 1998 ซึ่งขึ้นถึงอันดับ 1 และทำให้เธอได้รับรางวัล Best New Artist of The Year และ Best Pop Album of The Year จาก Nihon Gold Disc Awards

ในปี 2000 มีเชียได้ร่วมงานกับวง Dreams Come True โดยการทำเพลงร่วมกับ Masato Nakamura นักร้องนำ ซึ่งเธอเป็นคนเขียนเนื้อร้องทั้งหมด จากผลงานทั้งหมดที่ผ่านมา ทำให้ มีเชีย เป็นนักร้องหญิงคนแรกของญี่ปุ่นที่ได้เล่นคอนเสิร์ตที่โดมหลัก 5 แห่งของญี่ปุ่นในปีเดียวกัน คือปี 2004และนี่คือผลงานระดับ Masterpiece ในอัลบั้มลำดับที่ 8 ‘Eighth World’ มีซิงเกิลแรก ‘Royal Chocolate Flush’ 

## แหล่งข้อมูลอื่น
* Rhythmedia Misia Web

หมวดหมู่:นักร้องญี่ปุ่น
หมวดหมู่:บุคคลจากจังหวัดนางาซากิ
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
กระดูกปีกสะโพก

**กระดูกปีกสะโพก** หรือ **กระดูกไอเลียม** (ilium) เป็นกระดูกของเชิงกราน แบ่งออกเป็น 2 ส่วน คือ ส่วนตัวกระดูก (body) และส่วนปีก (ala) รอยแยกระหว่าง 2 ส่วนนั้นเป็นเส้นโค้งที่อยู่บนพื้นผิวด้านใน เรียกว่า เส้นคาร์คูเอท (arcuate line) และเบ้าหัวกระดูกต้นขา (acetabulum) บนพื้นผิวด้านนอก ชื่อของกระดูกนี้ในภาษาละตินซึ่งแปลว่า ขาหนีบ (groin)

## ภาพอื่นๆ

Pelvic girdle illustration.svg|กระดูกโอบเชิงกราน
Gray241.png|เชิงกรานแบบชาย
Gray236.png|กระดูกสะโพกข้างขวา พื้นผิวด้านใน
Gray235.png|กระดูกสะโพกข้างขวา พื้นผิวด้านนอก
Gray237.png|บริเวณที่เกิดการสร้างกระดูกของกระดูกสะโพก
Gray341.png|ข้อต่อสะโพกข้างซ้าย เมื่อเปิดเอาพื้นของเบ้าหัวกระดูกต้นขาจากภายในกระดูกเชิงกราน
Skeletal pelvis-pubis.svg|เชิงกราน


## อ้างอิง

## แหล่งข้อมูลอื่น
* 
* 

หมวดหมู่:เชิงกราน
ซิตตะโกซอรัส

**ซิตตะโกซอรัส** () หรือ **ไดโนเสาร์ปากนกแก้ว** มีชีวิตอยู่ในยุคครีเตเชียสตอนต้น พบได้ในทวีปเอเชีย และทวีปยุโรป เป็นสัตว์กินพืช 2 เท้าที่มีขนาดเล็ก เพราะมีความ ยาวลำตัวเพียง 2 เมตร กะโหลกศีรษะแคบ กระดูกแก้มมีลักษณะคล้ายเขา ตาและรูจมูกอยู่ค่อน ข้างสูง จะงอยปากมีลักษณะงองุ้มคล้ายปากของนกแก้ว จึงทำให้มันได้ชื่อว่า "ไดโนเสาร์นกแก้ว" หน้าตาของมันไม่ค่อยดุร้ายเหมือนไดโนเสาร์ตัวอื่น ๆ ในตระกูลเดียวกัน
Psittacosaurus เป็นหนึ่งในตระกูล Ceratopsians แต่สายพันธ์ใกล้เคียงกับ Triceratops มากกว่า

ในภายหลัง ได้มีการค้นพบไดโนเสาร์ปากนกแก้วชนิดใหม่ ที่หมวดหินโคกกรวด อำเภอคอนสวรรค์ จังหวัดชัยภูมิ ซึ่งเป็นการค้นพบซากฟอสซิลไดโนเสาร์ปากนกแก้วครั้งแรกของเอเชียตะวันออกเฉียงใต้ จึงได้มีการตั้งชื่อให้กับไดโนเสาร์ปากนกแก้วชนิดใหม่นี้ว่า "ซิตตะโกซอรัส สัตยารักษ์กี" เพื่อเป็นเกียรติแด่นเรศ สัตยารักษ์ ซึ่งเป็นผู้ค้นพบซากฟอสซิลดังกล่าว

## อ้างอิง

หมวดหมู่:ไดโนเสาร์ในประเทศไทย
หมวดหมู่:ไดโนเสาร์ในยุคครีเทเชียส
หมวดหมู่:ไดโนเสาร์ขนนก
หมวดหมู่:ซากดึกดำบรรพ์ในประเทศไทย
หมวดหมู่:ซากดึกดำบรรพ์ในประเทศมองโกเลีย
ดิพโพลโดคัส

**ดิพโพลโดคัส** ( (, , หรือ )) หรือ **คานคู่** เป็นไดโนเสาร์ซอโรพอดขนาดใหญ่ เมื่อโตเต็มที่จะมีความยาวจากปลายจมูกถึงปลายหางประมาณ 25-27 เมตร (David Gillete คำนวณขนาดมันว่า ใหญ่ได้มากที่สุด 33 เมตร) และมีนำหนักเพียง 17-25 ตัน  อาศัยอยู่กลางถึงปลายยุคจูแรสซิก  154 - 152  ล้านปีก่อนในหมวดหิน Morrison Formation ดิพโพลโดคัสเป็นหนึ่งในไดโนเสาร์ซอโรพอดที่พบมากที่สุดในหมวดหินนี้ โดยพบร่วมกับอะแพทโทซอรัส อัลโลซอรัส แบรคคีโอซอรัส บรอนโทซอรัส และคามาราซอรัส

## บทบรรยาย
ดิพโพลโดคัสมีลำคอและหางที่ยาวมากถ่วงน้ำหนักกัน ที่ปลายหางมีก้อนกระดูกจำนวนมากที่หลอมรวมกัน สันนิษฐานว่าใช้เป็นอาวุธคล้ายแส้ ที่สามารถฟาดด้วยความเร็วกว่าเสียง และก่อปรากฏการณ์ Sonic boom ได้  (Nathan Myhrvold,1997) และเนื่องจากมีหางและคอที่ยาวมาก มันจำเป็นต้องวางลำคอและหางขนานไปกับพื้นโลก และน้ำหนักของมันจะถูกถ่ายลงบนขาทั้งสี่ที่ตั้งตรงคล้ายกับแท่งเสา กะโหลกของมันเล็กมากเมื่อเทียบกับลำตัว และภายในกะโหลกยังมีฟันรูปร่างคล้ายแท่งดินสออยู่บริเวณด้านหน้าของกรามที่มีทรงคล้ายสี่เหลี่ยมผืนผ้า ที่สามารถเล็มพืชราบพื้นดินได้เป็นอย่างดี 

## พฤติกรรม
เนื่องจากมีฟันคล้ายแท่งดินสอจำนวนมากและไม่มีฟันกรามอยู่เลย นักบรรพชีวินวิทยาจึงสันนิษฐานว่าดิพโพลโดคัสอาจมีพฤติกรรมการกินที่ไม่เคี้ยวอาหาร มันจะใช้ฟันด้านหน้าฉีกพืชเช่นใบสนและเฟิร์นและกลืนพืชลงไปโดยไม่เคี้ยว เพราะพืชที่ถูกกลืนเข้าไปจะถูกบดโดยหิน Gastroliths ที่มันได้กลืนลงไปในกระเพาะก่อนหน้านี้ นอกจากนี้จากการคำนวณด้วยวิธีการทางฟิสิกส์ยังพบว่าจุด centre gravity ของดิพโพลโดคัสยังอยู่บริเวณเหนือขาหลัง ทำให้ดิพโพลโดคัสสามารถยกตัวยืนด้วยสองขาหลังได้

## ดิพโพลโดคัสในสื่อต่างๆ
เนื่องจากดิพโพลโดคัสค่อนข้างโด่งดัง มันจึงได้ปรากฏตัวในสื่อต่างๆมากมายเช่นในสารคดีจาก BBC ชุด Walking with dinosaurs ดิพโพลโดคัสได้ปรากฏตัวในตอน Time of titans และนอกจากนี้มันยังได้ปรากฏตัวในวีดิโอเกมเกี่ยวกับ Jurassic Park และเป็นหุ่นจำลองใน Jurassic World: Fallen Kingdom ด้วยเช่นกัน

## อ้างอิง

## แหล่งข้อมูลอื่น

* ''Diplodocus'' in the Dino Directory
* Museo Nacional de Ciencias Naturales, Madrid
* Diplodocus Marsh, by J.B. Hatcher 1901 – Its Osteology, Taxonomy, and Probable Habits, with a Restoration of the Skeleton. Memoirs of the Carnegie Museum, Volume 1, Number 1, 1901. Full text, Free to read.
* Carnegie Museum of Natural History – History 
* Skeletal restorations of diplodocids  including *D. carnegii*, *D. longus*, and *D. hallorum*, from Scott Hartman's Skeletal Drawing website.
* Chapter 5: The Amphibious Dinosaurs – Brontosaurus, Diplodocusw, etc.  Sub-Order Opisthocœlia (Cetiosauria or Sauropoda by W. D. Matthew, who is credited amongst other accomplishments as authorship of the family Dromaeosauridae, and former Curator of Vertebrate Paleontology at the American Museum of Natural History in New York; Originally published in 1915

หมวดหมู่:ไดโนเสาร์ในยุคจูแรสซิก
หมวดหมู่:ซอโรพอด
อีลาสโมซอรัส

**อีลาสโมซอรัส** (; (; จากภาษากรีก ελασμος *elasmos* 'แผ่นบาง' (หมายถึง แผ่นบาง ๆ ในกระดูกเชิงกราน) + σαυρος *sauros* 'กิ้งก่า') เป็นสัตว์เลื้อยคลานทะเลในสกุล *Elasmosaurus* ในตระกูลเพลสิโอซอร์  เป็นสัตว์ประเภทคอยาว  โดยมีคอยาวกว่าครึ่งหนึ่งของลำตัวเสียอีกอาศัยอยู่ยุคครีเทเชียสตอนปลายเมื่อราว 80.5 ล้านปีก่อน ในสถานที่ ๆ ปัจจุบัน คือ ทวีปอเมริกาเหนือ

thumb|left|โครงกระดูก 
อีลาสโมซอรัส มีลำตัวยาวประมาณ 10.3 เมตร (37 ฟุต) มีลักษณะเด่น คือ มีคอยาวถึง 5 เมตร (ประมาณ 16 ฟุต) ส่วนขาเป็นครีบ 4 ข้าง ความยาวของลำตัวมากกว่าครึ่งเป็นส่วนคอ ประกอบด้วยกระดูกมากกว่า 70 ชิ้น ซึ่งมีจำนวนกระดูกคอมากกว่าสัตว์ทุกชนิด ส่วนหัวค่อนข้างเล็ก และฟันคมกริบ

## อ้างอิง

## แหล่งข้อมูลอื่น

หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:สัตว์เลื้อยคลานทะเล
หมวดหมู่:เพลสิโอซอร์
ธงชาติไนเจอร์

**ธงชาติ[[ประเทศไนเจอร์|ไนเจอร์]]** เป็นธงสามสีรูปสี่เหลี่ยมผืนผ้า พื้นธงแบ่งเป็น 3 แถบตามแนวนอน แต่ละแถบนั้นกว้างเท่ากัน โดยแถบบนมีสีส้ม แถบกลางเป็นสีขาว และแถบล่างคือสีเขียว กลางแถบสีขาวเป็นดวงกลมสีส้ม ลักษณะของธงนี้ได้รับอิทธิพลจากธงชาติฝรั่งเศส ซึ่งเป็นชาติเจ้าอาณานิคมเดิม เช่นเดียวกับธงของหลายประเทศที่เคยเป็นเมืองขึ้นของฝรั่งเศส

ก่อนหน้าที่ประเทศไนเจอร์จะประกาศเอกราชจากดินแดนแอฟริกาตะวันตกของฝรั่งเศส ได้มีการออกแบบธงชาติไนเจอร์ขึ้นในปี พ.ศ. 2501 และได้รับการรับรองจากรัฐสภาดินแดนอาณานิคมไนเจอร์เมื่อวันที่ 23 พฤศจิกายน พ.ศ. 2502 อันเป็นเวลาก่อนการจัดตั้งสาธารณรัฐในเครือประชาคมฝรั่งเศสเพียงไม่นาน (ตรงกับวันที่ 18 ธันวาคม ปีเดียวกัน) ธงนี้ยังคงใช้เป็นธงชาติไนเจอร์เมื่อได้รับเอกราชในปี พ.ศ. 2503 และยังคงกำหนดเป็นธงชาติตามรัฐธรรมนูญสาธารณรัฐไนเจอร์ ค.ศ. 1999 ในปี พ.ศ. 2542  โดยไม่มีการเปลี่ยนแปลงลักษณะใดๆ  ในรัฐบัญญัติของรัฐบาลสาธารณรัฐไนเจอร์ เลขที่ 59-1 ("Actes du Gouvernement de la République du Niger No, 59-1") ลงวันที่ 23 พฤศจิกายน พ.ศ. 2502 ซึ่งตีพิมพ์ในวารสารราชการสาธารณรัฐไนเจอร์ ฉบับที่ 1 (*Journal Officiel de la République du Niger No. 1*) วันที่ 1 มกราคม พ.ศ. 2503 ได้กำหนดลักษณะของธงชาติอย่างเป็นทางการไว้เช่นเดียวกับที่กำหนดไว้ในรัฐธรรมนูญฉบับ ค.ศ. 1993 และ ค.ศ. 1999 อย่างไรก็ตาม ไม่มีเอกสารราชการใดที่ระบุสัดส่วนธงและดวงกลมกลางธงชาติที่แน่นอนไว้เลย

## ความหมาย
แม้ในเอกสารราชการจะไม่มีการกำหนดความหมายของธงชาติที่แน่นอนไว้ แต่ก็ปรากฏว่ามีแหล่งข้อมูลหลายแหล่งที่มีการนิยามความหมายของธงนี้  บทนิยามของธงชาติที่กล่าวไว้โดยทั่วไประบุว่า แถบสีส้มหมายถึงภูมิภาคตอนเหนือของทะเลทรายซาฮารา บางครั้งแถบสีนี้หมายถึงแนวซาเฮล (เป็นแนวทุ่งหญ้าสะวันนาที่พาดผ่านกลางทะเลทรายซาฮารา จากชายฝั่งด้านตะวันออกถึงด้านตะวันตกของทวีปแอฟริกา) แถบสีขาวหมายถึงความบริสุทธิ์ หรือในอีกความหมายหนึ่งคือแม่น้ำไนเจอร์ แถบสีเขียวหมายถึงความหวังและแผ่นดินอันอุดมสมบูรณ์ทางภาคใต้ของประเทศ  ดวงกลมสีส้มหมายถึงดวงอาทิตย์หรือเอกราชของชาติ

## สัดส่วน
ในเอกสารของรัฐบาลไนเจอร์แหล่งต่างๆ ได้แสดงภาพธงชาติในสัดส่วนต่างๆ กันโดยไม่ทราบความหมาย และมีการใช้ปะปนกันอยู่เสมอ  ตารางเบื้องล่างนี้แสดงธงชาติไนเจอร์สัดส่วนต่างๆ ที่พบ


ไฟล์:Flag of Niger.svg|20px สัดส่วนธง 6:7
ไฟล์:Flag of Niger (3-2).svg|20px สัดส่วนธง 2:3
ไฟล์:Flag of Niger (5-3).svg|20px สัดส่วนธง 3:5
ไฟล์:Flag of Niger (2-1).svg|20px สัดส่วนธง 1:2


## อ้างอิง

* W. Smith, O. Neubecker: *Die Zeichen der Menschen und Völker: Unsere Welt in Fahnen und Flaggen*. Reich Verlag Luzern, 1975, ISBN 3-7243-0115-4
* บทความธงชาติไนเจอร์ จากเว็บไซต์ Flags of the World

## แหล่งข้อมูลอื่น
* 

หมวดหมู่:ธงในประเทศไนเจอร์
นไนเจอร์
หมวดหมู่:สัญลักษณ์ของประเทศไนเจอร์
ธงชาติมาลี

thumb|220px|ธงชาติสหพันธรัฐมาลี <br />พ.ศ. 2502 - 2504
**ธงชาติมาลี** มีลักษณะเป็นธงสามสีรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งแถบตามแนวตั้งความกว้างเท่ากันทุกแถบ เรียงเป็นแถบสีเขียว สีทอง และสีแดง ตามลำดับจากด้านคันธง รูปแบบของธงนี้ได้รับอิทธิพลจากธงชาติฝรั่งเศส ซึ่งเป็นชาติเจ้าอาณานิคมเดิม ส่วนสีในธงมาจากสีพันธมิตรแอฟริกา ธงชาติมาลีเกือบเหมือนกับธงชาติกินี เพียงมีแถบสีกลับลำดับกันเท่านั้น

เดิมธงชาติมาลีมีลักษณะที่คล้ายกับที่ใช้ในปัจจุบัน แต่มีรูปวาดคล้ายภาพคนสีดำชูมือขึ้น เรียกว่า "คานากา" - ("Kanaga" เป็นหน้ากากใช้ในพิธีกรรมของชนเผ่า Dogon ในตอนกลางของประเทศมาลี) อยู่ตรงกลางแถบสีทอง ธงดังกล่าวเริ่มใช้เมื่อวันที่ 4 เมษายน พ.ศ. 2502 เมื่อมาลีในขณะนั้นได้เข้าร่วมในประเทศสหพันธรัฐมาลี (ประกอบด้วยประเทศมาลี ประเทศเซเนกัลในปัจจุบัน มีอายุอยู่ระหว่างปี พ.ศ. 2502 - 2503)  ภาพดังกล่าวนี้ได้ถูกเอาออกไปจากธงชาติในภายหลังตามแนวคิดต่อต้านรูปเคารพในศาสนาอิสลาม เนื่องจากประชากรกว่าร้อยละ 90 ของมาลีเป็นผู้นับถือศาสนานี้ ภายหลังเมื่อกานาแยกตัวจากมาลีในวันที่ 1 มีนาคม พ.ศ. 2504 ธงนี้ก็คงใช้เป็นธงของประเทศมาลีสืบมาจนถึงทุกวันนี้

## อ้างอิง

## แหล่งข้อมูลอื่น
*
* 

หมวดหมู่:ธงในประเทศมาลี
มาลี
หมวดหมู่:สัญลักษณ์ของประเทศมาลี
สวยลากไส้

**สวยลากไส้** () เป็นภาพยนตร์ไทย ผลงานการกำกับโดย ทศพล ศิริวิวัฒน์ และ พีระพันธ์ เหล่ายนตร์ ออกฉายในวันที่ 14 มิถุนายน ปี พ.ศ. 2550 ใน ประเทศไทย

## นักแสดง
* ชล วจนานนท์ รับบท พยาบาลตาหวาน/
* คูณพสิล จารุจินดา รับบท หมอต้า
* ชิดจันทร์ รุจิพรรณ รับบท พยาบาลนุ๊ก
* กัญญา รัตนเพชร รับบท พยาบาลเอ๊ะ
* ดลรส เดชะประทุมวัน รับบท พยาบาลโจ้
* โอซา แวง รับบท พยาบาลยิ้ม
* ธนพล นิ่มทัยสุข รับบท ดวงวิทย์(รับเชิญ)
* อำไพรัตน์ เตชะภูวภัทร รับบท พยาบาลอร
* อำไพวรรณ เตชะภูวภัทร รับบท พยาบาลแอม

## แหล่งข้อมูลอื่น
*  สหมงคลฟิล์ม 
*  ไทยฟิล์ม
*  หนังดี
*  สยามโซน
*  ไทยซีเนม่า
*  IMDb

หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์สยองขวัญเหนือธรรมชาติไทย
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์ผีไทย
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์แอลจีบีทีไทย
ซิมโบสปอนไดลัส

**ซิมโบสปอนไดลัส** (Cymbospondylus) อยู่ในยุคไทรแอสซิก (248 - 206 ล้านปีก่อน) เป็นยุคที่ไดโนเสาร์บนผืนแผ่นดินกำลังวิวัฒนาการอยู่แต่ไดโนเสาร์ในยุคนี้ยังมีขนาดเล็กเมื่อเปรียบเทียบกับไดโนเสาร์ในยุคจูแรสซิก และเช่นเดียวกับยุคออร์โดวิเชียน ท้องทะเลในยุคไทรแอสสิกเต็มไปด้วยสัตว์ทะเลและนักล่า นักล่าที่รู้จักกันดีคือ สัตว์เลื้อยคลานอย่างเช่น กิ้งก่า นอโธซอร์ แต่นักล่าที่ร้ายที่สุดในยุคนี้ก็คือ ซิมโบสปอนไดลัส สัตว์ทะเลลำตัวยาว 10 เมตร รูปร่างคล้ายปลาโลมา แต่ไม่มีกระโดงและหางยาว ปลายหางคล้ายหางของปลาไหลทะเล

## อ้างอิง
* 

หมวดหมู่:ไดโนเสาร์
สโมสรฟุตบอลลพบุรี

**สโมสรฟุตบอลลพบุรี** () เป็นอดีตสโมสรฟุตบอลอาชีพในประเทศไทย โดยเป็นทีมจากจังหวัดลพบุรี ปัจจุบันพักทีม

## ประวัติสโมสร
สโมสรฟุตบอลจังหวัดลพบุรี ก่อตั้งเมื่อ พ.ศ. 2523 สโมสรปฏิเสธส่งแบบตอบรับเข้าร่วมการแข่งขันในลีกภูมิภาค ดิวิชัน 2 ฤดูกาล 2556 จนทำให้ต้องหมดสิทธิ์ส่งทีมไปแข่งขัน หลังจากหยุดพักไป 2 ปี สโมสรฟุตบอลจังหวัดลพบุรี ก็กลับมาเล่นฟุตบอลลีกอีกครั้ง โดยเล่นใน ลีกภูมิภาค ดิวิชัน 2 ฤดูกาล 2558 ภาคเหนือ โดยจบอันดับที่ 7 ต่อมาใน  ฤดูกาล 2559 ก็ได้พักทีมอีกครั้ง เนื่องจากโดนตัดสิทธิ์ เพราะไม่มีความพร้อมในการส่งทีมลงแข่งขัน

## เกียรติประวัติ
### ลีกภูมิภาค
* **[[โปรวินเชียลลีก]]:**
** **ชนะเลิศ (1) :** 2550

## อ้างอิง

## แหล่งข้อมูลอื่น
* เว็บไซต์สโมสรฟุตบอลลพบุรี 
* 

หมวดหมู่:สโมสรฟุตบอลในจังหวัดลพบุรี
หมวดหมู่:สโมสรฟุตบอลที่ก่อตั้งในปี พ.ศ. 2523
หมวดหมู่:ผู้ชนะเลิศในไทยเอฟเอคัพ
หมวดหมู่:สโมสรฟุตบอลที่ยุบทีมในปี พ.ศ. 2559
หมวดหมู่:สโมสรฟุตบอลที่ยุบทีมในประเทศไทย
เฟค โกหกทั้งเพ

**fake โกหกทั้งเพ** (***Fake***) หรือ **ผู้ชายปัจจัย 4** เป็นภาพยนตร์ไทย ผลงานการกำกับโดย ธนกร พงษ์สุวรรณ ออกฉายในวันที่ 18 เมษายน ปี พ.ศ. 2546 ใน ประเทศไทย

## เรื่องย่อ
เบ โป้ และ ซุง เป็นชายหนุ่มวัยยี่สิบต้นๆ ชีวิตจึงอยู่ในวัยเริ่มต้นและแสวงหา ทั้ง 3 คน พักอยู่ด้วยกัน แม้จะเป็นเพื่อนสนิทแต่ต่างคนก็มีวิถีชีวิตเป็นของตนเอง หนังเล่าเรื่องของตัวละครทีละตัว

เบ ที่เพิ่งผิดหวังจากการงานและเรื่องรัก ซึ่งอย่างหลังดูจะมีอิทธิพลต่อชีวิตพวกเขามาก หลังจากที่เบถูกคนรักทอดทิ้ง เขาก็เอาแต่เฝ้ารอคอยการติดต่อกลับมาจากแฟนเก่า โดยไม่เป็นอันทำอะไร โป้และซุงจึงส่ง 10 วิธี ที่จะทำให้หายอกหัก มาให้เบปฏิบัติ ซึ่งเบจะประสบความสำเร็จในเรื่องนี้หรือไม่ คงอยู่ที่ ใจ ล้วนๆ

โป้ เพลย์บอยหนุ่ม ที่มีผู้หญิงติดตอมมากหน้า หลังจากผ่านชีวิตแบบนี้มาจนโชกโชน โป้เริ่มตั้งคำถามระหว่างเรื่อง "เซ็กส์กับความรัก" พร้อมกับที่สงสัยตัวเองว่า เขารักใครเป็นหรือไม่ และเมื่อไหร่เขาจึงจะพบกับ คนที่ใช่ สักที แล้ววันหนึ่งโป้ก็ได้พบกับเธอคนหนึ่ง ซึ่งมีแนวโน้มว่าจะใช่ แล้วในที่สุด เธอก็เป็น คนที่ใช่ สำหรับเขาจริงๆ แต่ทว่าโป้จะเป็น คนที่ใช่ สำหรับเธอหรือเปล่าก็ไม่รู้

ซุง ชายหนุ่มที่โหยหาความรักมาโดยตลอด และก็ค้นหาตัวเองมาโดยตลอดเช่นกัน ซุงทดลองทำงานทุกชนิด เพราะไม่รู้ว่าตัวเองเหมาะกับอะไรกันแน่หน้าที่การงานพาซุงมาพบกับปวีณา นายจ้างชั่วคราวที่ซุงมารับทำงานให้ หลังจากที่ซุงพบกับเธอ เขาก็มั่นใจว่า คนนี้สิเนื้อคู่! ว่าแล้วซุงก็จัดการฝันหวานถึงความรักระหว่างเขากับเธอ แต่ว่าผลบั้นปลายกลายเป็นแห้ว เหมือนทุกคราวหรือเปล่าก็ไม่รู้ คริคริ

## นักแสดง
* เรย์ แมคโดนัลด์ รับบท ซุง
* ลีโอ พุฒ รับบท โป้
* เผ่าพล เทพหัสดิน ณ อยุธยา รับบท เบ 
* พัชราภา ไชยเชื้อ รับบท ปวีณา / นา
* พิมพาภรณ์ ลีนุตพงษ์ รับบท นา
* เอมี่ โรเจอร์

## แหล่งข้อมูลอื่น
* มูลนิธิหนังไทย
* สยามโซน.คอม
* IMDb
* Thai Movie Blog บล็อก ภาพยนตร์ไทย

ฟเฟค โกหกทั้งเพ
ฟเฟค โกหกทั้งเพ
ฟเฟค โกหกทั้งเพ
ฟเฟค โกหกทั้งเพ
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2000
หมวดหมู่:ภาพยนตร์ภาษาไทยในคริสต์ทศวรรษ 2000
โดมิงกุส ซิวาเลตเต้

**โดมิงกุส ซิวาเลตเต้** (Domingus Siwalette) นักมวยสากลชาวอินโดนีเซีย สถิติการชก 11 ครั้ง ชนะ 1 (น็อค 1) แพ้ 10 

## ประวัติ
สถิติการชกของซิวาเลตเตมีบันทึกใน boxrec.com ครั้งแรกเมื่อเขาเดินทางมาชิงแชมป์โลกรุ่นมินิฟลายเวท IBF ในประเทศไทยเมื่อ 26 กันยายน พ.ศ. 2536 แพ้แตก รัตนพล ส.วรพิน ยก 4 จากนั้น เขาเดินทางมาชิงแชมป์เงารุ่นมินิฟลายเวท IBF ที่สุพรรณบุรีเมื่อ 10 ธันวาคม พ.ศ. 2536 ชนะน็อค เอกวิทย์ สิงห์ชัชวาล ยก 12 ได้ครองแชมป์ จากนั้น เขาเดินทางมาชกนอกรอบในประเทศไทยอีก 3 ครั้ง แพ้คะแนน ฟ้าลั่น ศักดิ์กรีรินทร์ พิชิต ช.ศิริวัฒน์ และวันวิน จ.เจริญ ก่อนที่จะเสียแชมป์เงาให้กับโรเจอร์ เอสปาโนรา โดยเป็นฝ่ายแพ้น็อคในยกที่ 7 เมื่อ 2 พฤษภาคม พ.ศ. 2538 หลังจากเสียแชมป์เงาไปแล้ว ซิวาเลตเตชกแพ้รวด รวมทั้งมาแพ้คะแนนฟ้าใหม่ ศักดิ์กรีรินทร์ ที่ ประจวบคีรีขันธ์ เมื่อ พ.ศ. 2539 ด้วย หลังจากที่แพ้น็อค มูฮัมหมัด ราชมัน ยก 8 เมื่อ 10 ธันวาคม พ.ศ. 2540 แล้ว ก็ไม่ได้ขึ้นชกอีกเลย

## เกียรติประวัติ

* แชมป์เงารุ่นมินิฟลายเวท IBF
** ชิง 10 ธันวาคม 2536 ชนะน็อค เอกวิทย์ สิงห์ชัชวาลย์ ยก 12 ที่ สุพรรณบุรี
** เสียแชมป์ 2 พฤษภาคม 2538 แพ้น็อค โรเจอร์ เอสปาโนลา ยก 7 ที่ อินโดนีเซีย
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท IBF เมื่อ 26 กันยายน 2536 แพ้แตก รัตนพล ส.วรพิน ยก 4 ที่ กทม.

## อ้างอิง

* สถิติการชก boxrec.com 

หมวดหมู่:นักมวยสากลชาวอินโดนีเซีย
หมวดหมู่:แชมป์เงา IBF
ระบบอวัยวะ

thumb|300x300px|ตัวอย่างของระบบอวัยวะ:ระบบประสาท
thumb|352x352px|ระบบประสาทในร่างกาย
**ระบบอวัยวะ** () เป็นกลุ่มของอวัยวะที่ทำงานร่วมกัน

## ระบบในร่างกายมนุษย์
ร่างกายมนุษย์ประกอบด้วยระบบต่างๆ มากมายเนื่องจากจัดเป็นสิ่งมีชีวิตที่มีกลไกการทำงานที่สลับซับซ้อน การศึกษาระบบที่ทำงานเฉพาะเหล่านี้คือวิชากายวิภาคศาสตร์มนุษย์ ระบบอวัยวะในมนุษย์ยังสามารถพบได้ในสัตว์ชนิดอื่น ๆ อีกหลายชนิด
* ระบบไหลเวียนโลหิต (Circulatory system) ทำหน้าที่สูบฉีดและลำเลียงเลือดมาจากและไปยังปอดและส่วนต่าง ๆ ของร่างกาย โดยผ่านหัวใจ, เลือด, หลอดเลือด
* ระบบทางเดินอาหาร (Digestive system) ทำหน้าที่ย่อยและดูดซึมอาหารโดยมีอวัยวะที่ทำหน้าที่เช่น ต่อมน้ำลาย, หลอดอาหาร, กระเพาะอาหาร, ตับ, ถุงน้ำดี, ตับอ่อน, ลำไส้, ไส้ตรง, และทวารหนัก
* ระบบต่อมไร้ท่อ (Endocrine system) ทำหน้าที่ติดต่อสื่อสารภายในร่างกายโดยอาศัยฮอร์โมนซึ่งผลิตจากต่อมไร้ท่อ เช่น ไฮโปทาลามัส, ต่อมใต้สมอง, ต่อมไพเนียล, ต่อมไทรอยด์, ต่อมพาราไทรอยด์, และต่อมหมวกไต
* ระบบปกคลุมร่างกาย (Integumentary system) ได้แก่ผิวหนัง, ผม, ขน, และเล็บ มีหน้าที่ปกคลุมร่างกาย ควบคุมอุณหภูมิภายในร่างกาย รับความรู้สึกจากภายนอก
* ระบบน้ำเหลือง (Lymphatic system)เป็นโครงสร้างที่เกี่ยวข้องกับการขนถ่ายน้ำเหลืองระหว่างเนื้อเยื่อและกระแสเลือด ประกอบด้วย น้ำเหลือง, ต่อมน้ำเหลือง, และหลอดน้ำเหลือง ซึ่งทำหน้าที่ขนส่งน้ำเหลืองนั้นจัดว่าอยู่ในระบบภูมิคุ้มกัน (Immune system) ซึ่งมีหน้าที่ต่อต้านสารก่อโรคโดยเม็ดเลือดขาว, ต่อมทอนซิล, ทอนซิลคอหอย (adenoid) , ต่อมไทมัส และม้าม
* ระบบกล้ามเนื้อ (Muscular system) เกี่ยวกับการเคลื่อนไหวโดยใช้การยืดหดของกล้ามเนื้อ
* ระบบประสาท (Nervous system) ทำหน้าที่รวบรวม ขนส่ง และประมวลข้อมูลจากสมอง, ไขสันหลัง, และเส้นประสาท
* ระบบสืบพันธุ์ (Reprodutive system) ประกอบด้วยอวัยวะสืบพันธุ์ แบ่งเป็นของเพศชายและเพศหญิง เพศหญิง รังไข่, ท่อนำไข่, มดลูก, ช่องคลอด, ต่อมน้ำนม,                เพศชาย อัณฑะ, หลอดนำอสุจิ, ถุงน้ำอสุจิ, ต่อมลูกหมาก, และองคชาต ทำหน้าที่ในการสืบพันธุ์
* ระบบทางเดินหายใจ (Respiratory system) ประกอบด้วยอวัยวะที่ทำหน้าที่เกี่ยวกับการหายใจ เช่น คอหอย, กล่องเสียง, ท่อลม, หลอดลม, ปอด, และกะบังลม
* ระบบโครงกระดูก (Skeletal system) ค้ำจุนและป้องกันโครงสร้างอื่น ๆ ด้วยกระดูก, กระดูกอ่อน, เอ็น และเอ็นกล้ามเนื้อ
* ระบบขับถ่ายปัสสาวะ (Urinary system) ไต, ท่อไต, กระเพาะปัสสาวะ, และท่อปัสสาวะซึ่งทำหน้าที่ในการขับของเสียออกจากร่างกาย และปรับสมดุลน้ำ แร่ธาตุ

## แหล่งข้อมูลอื่นๆ
* Systems Biology: An Overview by Mario Jardon: A review from the Science Creative Quarterly, 2005.
* Synthesis and Analysis of a Biological System, by Hiroyuki Kurata, 1999.

หมวดหมู่:บทความเกี่ยวกับ ชีววิทยา ที่ยังไม่สมบูรณ์

หมวดหมู่:ระบบ
หมวดหมู่:ระบบชีวภาพ
อาลิมี กอยติอา

**อาลิมี อันโตนิโอ กอยติอา เฟร์นันเดซ** () เป็นนักมวยสากลชาวเวเนซุเอลา

## เกียรติประวัติ
* แชมป์ WBA Fedelatin รุ่นจูเนียร์แบนตัมเวท
** ชิง 23 กันยายน 2537 ชนะน็อก เอร์เนสโต บริเซโน ยก 1 ที่เวเนซุเอลา
** ป้องกันแชมป์ครั้งที่ 1, 26 พฤศจิกายน 2537 ชนะน็อก ฆูลิโอ กัมโบอา ยก 1 ที่นิการากัว
** ป้องกันแชมป์ครั้งที่ 2, 1 เมษายน 2538 ชนะน็อก เฟร์นันโด บลังโก ยก 7 ที่เวเนซุเอลา
* แชมป์โลก WBA รุ่นจูเนียร์แบนตัมเวท
** ชิง 22 กรกฎาคม 2538 ชนะน็อก อี ฮย็อง-ช็อล ยก 4 ที่เกาหลีใต้
** ป้องกันแชมป์ครั้งที่ 1, 25 พฤศจิกายน 2538 ชนะทีเคโอ​ อากิเลส กุซมัน ยก 5 ที่เวเนซุเอลา
** ป้องกันแชมป์ครั้งที่ 2, 24 กุมภาพันธ์ 2539 ชนะน็อก อี ฮย็อง-ช็อล ยก 12 ที่เกาหลีใต้
** ป้องกันแชมป์ครั้งที่ 3, 29 เมษายน 2539 ชนะทีเคโอ​ ซาโตชิ อีดะ ยก 5 ที่ญี่ปุ่น
** เสียแชมป์ 24 สิงหาคม 2539 แพ้ทีเคโอ​ หยกไท ศิษย์ อ. ยก 8 ที่กำแพงเพชร
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBA Fedelatin รุ่นแบนตัมเวทเมื่อ 20 กันยายน 2540 แพ้น็อก เกาเตมอก โกเมซ ยก 2 ที่สหรัฐ
** ชิงแชมป์ WBA Fedelatin รุ่นซูเปอร์ฟลายเวทเมื่อ 16 กันยายน 2548 แพ้ทีเคโอ​ กริสเตียน มิฆาเรส ยก 3 ที่เม็กซิโก

## อ้างอิง

* สถิติการชก boxrec.com 

หมวดหมู่:นักมวยสากลชาวเวเนซุเอลา
หมวดหมู่:แชมป์โลก WBA
หมวดหมู่:บุคคลจากรัฐการาโบโบ